Nariadenie Komisie (ES) č. 2491/98
z 18. novembra 1998,
ktorým sa mení a dopĺňa nariadenie Rady (ES) č. 3448/93 ustanovujúce obchodné opatrenia uplatňované na určité tovary vyplývajúce zo spracovania poľnohospodárskych výrobkov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3448/93 zo 6. decembra 1993, ktoré ustanovuje obchodné opatrenia uplatňované na určité tovary vyplývajúce zo spracovania poľnohospodárskych výrobkov [1], naposledy zmenené a doplnené nariadením (ES) č. 1097/98 [2], a najmä na jeho článok 12 ods. 3,
keďže od prijatia tohto nariadenia bola zmenená a doplnená sadzobná a štatistická nomenklatúra spoločenstva (kombinovaná nomenklatúra); keďže by sa mali preto aktualizovať prílohy k tomuto nariadeniu,
PRIJALA TOTO NARIADENIE:
Článok 1
Týmto sa nahrádza príloha B k nariadeniu (ES) č. 3448/93 prílohou k tomuto nariadeniu.
Článok 2
Toto nariadenie nadobúda účinnosť siedmy deň nasledujúci po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 18. novembra 1998